લંડન , 25 ઑગસ્ટઃ ભારતીય ટીમના વનડે સ્પેશિઅલિસ્ટ બેટ્સમેન સુરેશ રૈનાનું કહેવું છેકે , તેમની ટીમે ટેસ્ટ શ્રેણીમાં મળેલા પરાજયને ભૂલીને અહીં ઇંગ્લેન્ડ સામે શરૂ થઇ રહેલી વનડે શ્રેણીમાં પોતાની ક્ષમતા દર્શાવીને આ શ્રેણી પોતાના નામે કરવી પડશે . રૈનાએ કહ્યું કે , તેમની ટીમ હાલના સમયે ખરાબ સમયમાંથી પસાર થઇ રહી છે અને હવે અમારા માટે જુસ્સો દર્શાવવાનો સમય છે . આ પ્રકારના કારમા પરાજય બાદ ક્યારેક આગળ વધવું મુશ્કેલ હોય છે , પરંતુ જ્યારે તમે આંતરરાષ્ટ્રીય સ્તર પર રમી રહ્યા હોવ તો તમારે એ માટે માર્ગ શોધવા માટે લડવું પડે છે . રૈનાએ વધુમાં કહ્યું છેકે , નવા ખેલાડી ટીમમાં તાજગી લઇને આવશે , જેથી ટેસ્ટ માટે જે ખેલાડી અહીં હતા , તેમને પુનઃ સકારાત્મકતા હાંસલ કરવામાં મદદ મળશે . તે પોતાની ભૂલોમાંથી બોધપાઠ લેવાનો પ્રયાસ કરી રહ્યાં છે અને અમે તેમા નવો જુસ્સો ઉમેરીશું . ભારતને ટેસ્ટ શ્રેણીમાં 1 - 3થી કારમા પરાજયનો સામનો કરવો પડ્યો હતો , જેમાં અંતિમ બે ટેસ્ટમાં પરાજય માત્ર ત્રણ દિવસની અંદર મળી હતી . રૈનાએ કહ્યું કે , અમે હંમેશા શિબિરમાં સકારાત્મકતા અને ઉત્સાહ લાવવાનો પ્રયાસ કરીએ છીએ . આઉટઓફ ફોર્મ કોહલી ‘ફોર્મ ' માં , વોર્મ અપમાં ભારતનો વિજય આ પણ વાંચોઃ - ઘરની નહીં આઇપીએલની ટીમો માટે રમશે વિદેશી ક્રિકેટર્સ